*ՆԱԽԱԳԻԾ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**N - Ա**

**Հայաստանի Հանրապետության կառավարության 2018 թվականի ԱՊՐԻԼԻ 5-Ի թիվ 398-Ա որոշման մեջ ԼՐԱՑՈՒՄՆԵՐ ԵՎ փոփոխություն կատարելու մասին**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ մասը` Հայաստանի Հանրապետության կառավարությունը ո ր ո շ ու մ է.

1.Հայաստանի Հանրապետության կառավարության 2018 թվականի ապրիլի 5-ի «Գերակա ոլորտում իրականացվող ներդրումային ծրագրի շրջանակներում ներմուծված (ներմուծվող) տեխնոլոգիական սարքավորումները, դրանց բաղկացուցիչ ու համալրող մասերը, հումքը և (կամ) նյութերը ներմուծման մաքսատուրքից ազատելու արտոնությունից օգտվելու համար «ԱԼԵՔՍ ՏԵՔՍՏԻԼ» սահմանափակ պատասխանատվությամբ ընկերության կողմից ներկայացված հայտը բավարարելու և արտոնությունը կիրառելու մասին» N 398-Ա որոշման հավելվածում կատարել հետևյալ լրացումները և փոփոխությունը

1) հավելվածը 13-րդ կետից հետո լրացնել հետևյալ բովանդակությամբ նոր՝ 14-15-րդ կետերով.

|  |  |  |  |  |  |  |  |
| --- | --- | --- | --- | --- | --- | --- | --- |
| 14 | 6006210000  | Տրիկոտաժե քաթաններ՝ մեքենայագործ կամ ձեռագործ չսպիտակեցրած կամ սպիտակեցրած | Տրիկոտաժե գործվածք չսպիտակեցրած կամ սպիտակեցրա 100% բամբակի պարունակությամբ | կգ | 140 000 | Թուրքիա | 409 920 000 |
| 15 | 6006220000  | Տրիկոտաժե քաթաններ՝ մեքենայագործ կամ ձեռագործ ներկած | Տրիկոտաժե գործվածք ներկած 100% բամբակի պարունակությամբ | կգ | 10 000 | Թուրքիա | 27 840 000 |

2) հավելվածի «ԸՆԴԱՄԵՆԸ» պարբերության մեջ «706 300 000» թիվը փոխարինել «1 144 060 000» թվով։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ ՆԻԿՈԼ ՓԱՇԻՆՅԱՆ

**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2018 թվականի ԱՊՐԻԼԻ 5-Ի թիվ 398-Ա որոշման մեջ ԼՐԱՑՈՒՄՆԵՐ ԵՎ փոփոխություն կատարելու մասին» Հայաստանի Հանրապետության կառավարության որոշման (ԱՅՍՈՒՀԵՏ` ՈՐՈՇՈՒՄ) ԸՆԴՈՒՆՄԱՆ**

1. **Անհրաժեշտությունը**

Սույն որոշման նախագծի մշակումը պայմանավորված է «ԱԼԵՔՍ ՏԵՔՍՏԻԼ» սահմանափակ պատասխանատվությամբ ընկերության կողմից գերակա ոլորտում իրականացվող ներդրումային ծրագրի իրականացումն ապահովելու անհրաժեշտությամբ:

1. **Ընթացիկ իրավիճակը և խնդիրները**

Հայաստանի Հանրապետության կառավարության 2018 թվականի ապրիլի 5-ի N 398-Ա որոշմամբ բավարարվել էր գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատման արտոնությունից օգտվելու համար «ԱԼԵՔՍ ՏԵՔՍՏԻԼ» սահմանափակ պատասխանատվությամբ ընկերության կողմից ներկայացված հայտը:

Ընկերությունը ներդրումային ծրագիրն իրականացնում է փուլ առ փուլ, ներկայումս անհրաժեշտություն է առաջացել ներմուծել ապրանքների լրացուցիչ խմբաքանակ:

1. **Տվյալ բնագավառում իրականացվող քաղաքականությունը**

Արտոնության առկայությունը լուրջ խթան կհանդիսանա նոր ներդրումային ծրագրերի իրականացման և որպես հետևանք նոր աշխատատեղերի ստեղծման, ներդրումների ներգրավման, տեղական արտադրության և արտահանման խթանման համար:

1. **Կարգավորման նպատակը և բնույթը**

Որոշման նպատակն է ապահովել «ԱԼԵՔՍ ՏԵՔՍՏԻԼ» սահմանափակ պատասխանատվությամբ ընկերության կողմից գերակա ոլորտում իրականացվող ներդրումային ծրագրի շրջանակներում Հայաստանի Հանրապետության կառավարության 2018 թվականի ապրիլի 5-ի N 398-Ա որոշմամբ սահմանված արտոնության կիրառումը ամբողջ ծավալով:

1. **Նախագծի մշակման գործընթացում ներգրավված ինստիտուտները և անձինք**

Սույն որոշման նախագիծը պատրաստվել է Հայաստանի Հանրապետության տնտեսական զարգացման և ներդրումների նախարարության կողմից:

1. **Ակնկալվող արդյունքը**

«ԱԼԵՔՍ ՏԵՔՍՏԻԼ» սահմանափակ պատասխանատվությամբ ընկերության կողմից գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատելու արտոնության տրամադրում:

1. **Այլ տեղեկություններ** (եթե այդպիսիք առկա են)

 Չկան:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՏՆՏԵՍԱԿԱՆ ԶԱՐԳԱՑՄԱՆ ԵՎ ՏԻԳՐԱՆ ԽԱՉԱՏՐՅԱՆ

ՆԵՐԴՐՈՒՄՆԵՐԻ ՆԱԽԱՐԱՐ

**ՏԵՂԵԿԱՆՔ**

**«Հայաստանի Հանրապետության կառավարության 2018 թվականի ԱՊՐԻԼԻ 5-Ի թիվ 398-Ա որոշման մեջ ԼՐԱՑՈՒՄՆԵՐ ԵՎ փոփոխություն կատարելու մասին» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

1. Այլ իրավական ակտերում փոփոխությունների և/կամ լրացումների անհրաժեշտությունը.

Այլ իրավական ակտերի ընդունման անհրաժեշտություն չի առաջանում

1. Միջազգային պայմանագրերով ստանձնած պարտավորությունների հետ համապատասխանությունը.

Չի հակասում միջազգային պայմանագրերով ստանձնած պարտավորություններին

1. Այլ տեղեկություններ (եթե այդպիսիք առկա են)

Չկան:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՏՆՏԵՍԱԿԱՆ ԶԱՐԳԱՑՄԱՆ ԵՎ ՏԻԳՐԱՆ ԽԱՉԱՏՐՅԱՆ

ՆԵՐԴՐՈՒՄՆԵՐԻ ՆԱԽԱՐԱՐ

**ՏԵՂԵԿԱՆՔ**

**ԻՐԱՎԱԿԱՆ ԱԿՏԻ ՆԱԽԱԳԾՄԱՆԸ ԵՎ ՔՆՆԱՐԿՄԱՆԸ ՀԱՍԱՐԱԿՈՒԹՅԱՆ ՄԱՍՆԱԿՑՈՒԹՅԱՆ ՄԱՍԻՆ**

1. Հասարակությանը նախագծի վերաբերյալ իրազեկումը

Չի իրազեկվել

1. Հասարակության մասնակցությունը նախագծմանը և/կամ քննարկումներին

Չի մասնակցել

1. Այլ տեղեկություններ (եթե այդպիսիք առկա են)

Չկան:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՏՆՏԵՍԱԿԱՆ ԶԱՐԳԱՑՄԱՆ ԵՎ ՏԻԳՐԱՆ ԽԱՉԱՏՐՅԱՆ

ՆԵՐԴՐՈՒՄՆԵՐԻ ՆԱԽԱՐԱՐ

**ՏԵՂԵԿԱՆՔ**

**«Հայաստանի Հանրապետության կառավարության 2018 թվականի ԱՊՐԻԼԻ 5-Ի թիվ 398-Ա որոշման մեջ ԼՐԱՑՈՒՄՆԵՐ ԵՎ փոփոխություն կատարելու մասին» Հայաստանի Հանրապետության կառավարության որոշման ՆԱԽԱԳԻԾՆ ԸՆԴՈՒՆԵԼՈՒ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ ՏԵՂԵԿԱՆՔԸ ՈՉ ԿԻՐԱՌԵԼԻ ԼԻՆԵԼՈՒ ՎԵՐԱԲԵՐՅԱԼ**

«Հայաստանի Հանրապետության կառավարության 2018 թվականի ապրիլի 5-ի թիվ 398-Ա որոշման մեջ փոփոխություն կատարելու» Հայաստանի Հանրապետության կառավարության որոշման նախագիծն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների ավելացում կամ նվազեցում չի նախատեսվում:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՏՆՏԵՍԱԿԱՆ ԶԱՐԳԱՑՄԱՆ ԵՎ ՏԻԳՐԱՆ ԽԱՉԱՏՐՅԱՆ

ՆԵՐԴՐՈՒՄՆԵՐԻ ՆԱԽԱՐԱՐ